Отбележете подходящото(ите) поле(та) в зависимост от естеството на установеното(ите) неспазване(ия) във връзка със защитата на животните по време на транспортирането им съгласно съответните разпоредби на Регламент (ЕО) No 1/2005:
 —
 годност за транспортиране (приложение I, глава I и глава VI, точка 1.9);
 —
 транспортно средство (приложение I, глави II и IV);
 —
 транспортни практики (приложение I, глава III);
 —
 времеви ограничения на пътуването (приложение I, глава V);
 —
 допълнителни разпоредби за пътувания с дълга продължителност (приложение I, глава VI);
 —
 допустими пространствени площи (приложение I, глава VII);
 —
 разрешение на превозвача (член 6);
 —
 свидетелство за правоспособност на водача на превозното средство (член 6, параграф 5);
 —
 записи от дневника на пътуването (ако информацията в дневника на пътуването е непълна или непоследователна);
 —
 друго (да се попълни, ако не е приложим нито един от изброените по-горе случаи на неспазване).
 III.9
 Неспазване на законодателството в областта на здравеопазването
 Отбележете подходящото(ите) поле(та) в зависимост от естеството на установеното(ите) неспазване(ия):
 —
 невалиден или липсващ сертификат (когато дадена пратка се придвижва, без да е сертифицирана или без предварително уведомление);
 —
 невалидно доказателство за регистрацията на превозвача;
 —
 несъответствие между идентичността и придружаващите документи;
 —
 неразрешено движение (когато по отношение на държавата(ите) се прилагат спешни мерки на Съюза или национални спешни мерки за съответния(те) вид(ове);
 —
 неодобрен(а) регион/зона/компартмент;
 —
 неодобрен животновъден обект;
 —
 забранен вид (забранен в дадена държава членка или защитен съгласно CITES);
 —
 липса на допълнителни гаранции за здравето на животните за болести от категория С;
 —
 болно животно или животно със съмнение за болест;
 —
 незадоволителен(ни) резултат(и) от изследването(ията);
 —
 липсваща или неотговаряща на изискванията идентификация;
 —
 неспазване на националните мерки;
 —
 невалиден адрес на местоназначение;
 —
 друго (да се попълни, ако не е приложим нито един от изброените по-горе случаи на неспазване).
 III.10
 Последици за животните от транспортирането
 Това поле се отнася само за животни.
 Брой мъртви животни: посочете броя на умрелите животни.
 Брой негодни животни: посочете броя на неспособните да продължат пътуването животни.
 Брой раждания или аборти: посочете броя на женските животни, които са родили или абортирали по време на транспортирането.
 Когато се изпраща голям брой животни (еднодневни пилета, риба, мекотели и т.н.), посочете приблизителен брой на умрелите или на неспособните да продължат пътуването животни.
 III.11
 Коригиращо действие
 Посочете всички решения, които са взети с цел коригиране на един или повече от установените случаи на неспазване, посочени в полета III.8 и III.9, в съответствие с член 138, параграф 2 от Регламент (ЕС) 2017/625:
 —
 разтоварване: животните се разтоварват и се държат в подходящо място за настаняване, като за тях се полагат необходимите грижи до решаването на проблема;
 —
 прехвърляне в друго транспортно средство: пратката с животни или част от нея се прехвърля от транспортно средство, което не отговаря на правните изисквания, в друго, което отговаря на тях;
 —
 карантина/изолация;
 —
 умъртвяване по хуманен начин/евтаназия на животните (при условие че това е най-подходящата мярка за опазване на здравето на човека и на животните, както и на хуманното отношение към животните);
 —
 унищожаване на кланичните трупове/продуктите;
 —
 връщане на пратката в държавата